La Revista de Girona, editada per la Diputació de Girona, ha publicat el seu número 273, que, a banda d'incloure apunts relacionats amb la història i l'actualitat social i cultural de les comarques gironines, dedica el seu dossier al món del còmic gironí. Coordinat pel periodista Sebastià Roig i amb la participació de l'estudiós del còmic Joan Manuel Soldevilla i els periodistes Xavier Castillón i Salvador Garcia-Arbós, els nou articles expliquen en trenta pàgines la història i els trets característics que defineixen el còmic de la demarcació. Al llarg d'aquestes pàgines, es mostren diverses publicacions i artistes locals reconeguts, i s'assenyalen les botigues gironines especialitzades en el còmic.